विश्व पुस्तक दिवस का आयोजन सर्वप्रथम 23 अप्रैल, 1995 में किया गया था।सर्वप्रथम विश्व पुस्तक दिवस मनाने की शुरुआत स्पेन के पुस्तक विक्रेताओं ने 1923 में अपने देश के लोकप्रिय लेखक मिगुएल डि सरवेंटेस के सम्मान में की। 23 अप्रैल को ही मिगुएल का निधन हुआ था। कैटालोनिया में इसी दिवस को सेंट जॉर्ज की जयंती मनाई जाती है। इस परम्परा की शुरुआत मध्यकाल में हुई। इस दिन पुरुष अपनी प्रेमिका को गुलाब देते हैं। वर्ष 1925 में एक सुन्दर और रोचक प्रथा और जुड़ी गयी कि इस दिवस को महिलाएं गुलाब के बदले अपने प्रेमी को किताब देने लगीं। परिणामस्वरूप कैटालोनिया में किताबों की बिक्री तेजी से बढ़ी।इस बात का अंदाजा इस आकड़े से लगाया जा सकता है कि प्रतिवर्ष इस दिवस पर कैटालोनिया में अमूमन 400,000 किताबें बिक जाती हैं और उतनी ही संख्या में गुलाब के फूल भी बिक जाते हैं।